Bamberg (B/SN). Bamž Franciskus je próstwu němskeho kardinala Reinharda Marxa wo wuwjazanje ze zastojnstwa wotpokazał. Swój rozsud wopodstatni tak, zo „ma kóždy swoje nadawki tak derje kaž móžno na swojim městnje spjelnić“. Bamž žada sej wosebje wobdźěłanje a wujasnjenje padow seksualneho znjewužiwanja. „Wopory maja w srjedźišću stać, nic institucija“, praji Bambergski arcybiskop Ludwig Schick. „Wotpokazanje próstwy sym wočakował.“ Biskop Schick znapřećiwja formulaciji arcybiskopa Marxa w lisće bamžej Franciskusej, zo je cyrkej „na wěstym mortwym dypku“. Zakitujo so Marx měni, zo „njebě to žana kritika, ale skerje namołwa, trěbny wukřik. W posłušnosći akceptuju rozsud, kaž sym to bamžej slubił.“
Vatikan a pjenjezy
szl_Latn hat_Latn